As-Sotto-Kwadru tal-Madonna tad-Qjuttrina Biex wieħed jifhem is-sotto-kwadru tal-Ma- donna tad-Duttrina, li hemm fuq l-artal tal- kappellun, fil-Knisja Parrokkjali ta' Ħal Tarxien, irid iqalleb daqxejn il-paġni ta' l- istorja Tarxiniża. Kien żmien ta' żvilupp, meta l-parroċċa ta' dan ir-raħal kellha bħala kappillan lill-ħabrieki Don Paolo Lauron. Dan il-kappillan kellu żewġ xewqat. Ried li l-Knisja Parrokkjali tkun fuq l-istess skala tal-knejjes ta' rħula oħra, filwaqt li fl-istess ħin it- Tarxiniżi jikbru fl- affarijiet tar-ruħ. Biex jilħaq dawn l- għanijiet beda jbiddel xi affarijiet li, skond hu, ma kinux għall-qalb il-poplu. L-ewwel ma biddel kien il- kwadru titulari. Dan ix-xogħol ġie ordnat għand Pietro Gagliardi — pittur Ruman li kellu l-barka ta' Monsinjur Pullicino u ta' l-Isqof ta' Malta. Barra minn hekk l-istess Kappillan għolla l- kongregazzjoni tal-Madonna tad-Duttrina fi fratellanza li kellha taħdem biex tgħin fil- qasam tat-tagħlim tad-duttrina. L-artist Pietro Gagliardi kien kiseb fama kbira fost il-kleru Malti u l-aqwa knejjes kienu qed jordnaw xogħlijiet tiegħu. Il- Kappillan Lauron qabbdu jagħmillu x-xogħol tal-kwadru titulari, u meta ra li dan Il-G'esta tal-Madonna tad-QDuttrina 2000 intgħoġob, ordna wkoll il-kwadru tal-Ma- donna tad-Duttrina. Dan kellu juri lil kulħadd li l-artal tal-Karmnu issa kien f'idejn il- Fratellanza, li kienet għadha kemm twaqqfet minn Don Paolo Lauron stess. Fil-kwadru ovali tal-Madonna tad- Duttrina, l-ewwel ma jispikka huwa l-ktieb, simbolu tat-tagħlim, li qiegħed f'idejn il- Madonna. Biex jagħti l-idea ta' maestà il-pittur Ruman poġġa lill- Madonna fuq tron, li minkejja li għandu għamla sempliċi xorta waħda jagħti l-idea ta' kobor. Il-wiċċ seren tal-Madonna ihares lejn min ikun qiegħed jara dan ix-xogħol. Marija tinsab ferħana, forsi għaliex it-tagħlim ta' binha jinsab f'idejn sodi. Il- kuluri li uża Gagliardi fl-ilbies tal-Madonna huma dawk tradizzjonali; libsa ħamra, mantell ikħal, u velu trasparenti li jgħatti ras il-Verġni Mbierka. Biex jagħti l-idea ta' simmetrija, l-artist poġġa żewġ anġli wara t-tron tal-Madonna — wieħed fuq kull naħa. Poġġa wkoll żewġ anġli żgħar jew puttini, li jinsabu fi sħaba rqiqa. Din l-idea ġejja mill-artist Spanjol (ikompli f'paġna 30) (minn paġna 29) Id-dawl li ħiereġ minn ras il-Ma- donna inaqqas ħafna mis-saħħa ta' din is- sħaba, iktar u iktar meta l-qawwa tad-dawl tiżdied fil-parti fejn Gagliardi pitter l-Ispirtu s-Santu. L-artist poġġa t-Tielet Persuna tat- Trinità Qaddisa fuq ras il-Madonna u biex juri l-importanza ta' din il-ħamiema l-artist poġġa dawl qawwi fuq wiċċ il-Madonna li hu rifless fuq moħħha u fuq il-parti ta' taħt għajnejha. Dan il-kwadru juri l-ideat li kellu Minardi, pittur ieħor Taljan. Kif semmejt aktar qabel il-kwadru għandu bħala l-qalba tieghu il-ktieb — simbolu tat- tagħlim nisrani. L-għajnejn ta' l-individwu li jkun qed iħares lejn din il-biċċa xogħol imorru minn fuq il-ktieb, għal fuq il-Ma- donna u jibqgħu sejrin għal fuq l-Ispirtu s- Santu. Dan ikompli jżid mal-preġju artistiku tal-kwadru tal-Madonna tad-Duttrina. It-tagħlim tad-Duttrina hu wieħed mill- iskopijiet li għalih twaqqfet il-Fratellanza. Permezz ta' dan it-tagħlim, il-bniedem ikun jista' jersaq aktar lejn Alla — l-għerf innifsu, u biex il-fratelli jkunu jistgħu jagħmlu dan, il-Kappillan poġġihom taħt il-ħarsien tal-Ma- donna tad-Duttrina. Għalhekk, ngħidu li l- Fratellanza hi tal-Madonna tad-Duttrina, mhux sempliċiment biex tkun parti mill-kult Marjan li diġa kien jeżisti f'din il-parroċċa, imma għaliex it-tagħlim tad-Duttrina f'Malta kien taħt il-mant ta' Marija Santissma. Is-sotto-kwadru tal-Madonna tad-Duttrina fih aspett religjuż, kif ukoll storiku. kien favorit mill-kleru Malti għaliex minkejja l-istili ġodda li kienu qed jiġu introdotti f'dawk iż-żminijiet, xorta waħda kien kapaċi jdaħħal il-messaġġ reliġjuż. Ħaġa li kellu jagħmel ukoll Ġużeppi Cali. Il-valur storiku tal-kwadru jinsab fil-fatt li dan ix-xogħol jinkludi l-ħwejjeġ li għandhom rabta mill- qrib mal-Fratellanza tal-Madonna tad- Duttrina, bħall-ktieb, il-Madonna u l-Ispirtu s-Santu. Ma nafx kwadru fil-Knisja Parrokkjali ta' Ħal Tarxien li għandu storja mpittra daqs dak tal-Madonna tad-Duttrina. Meta tara dan ix-xogħol ta' Gagliardi mill- ewwel tgħid li dak il-kwadru hu tal- Fratellanza. Il-kwadru jinsab fi gwarniċ barokk għall- aħħar. Dan għandu s-simbolu tal-Madonna fuq il-parti ta' fuq u sensiela ta' żigarelli u fjuri fuq kull naħa tieghu. Fil-parti t'isfel hemm disinji barokki u fjuri. Għalkemm hu mimli b'dawn id-disinni, dawn mhumiex magħmulin kif ġie ġie, iżda b'sengħa kbira u b'gosti fini għall-aħħar. Biex il-kwadru jinqata' mill-gwarniċ dekorat hemm spazju sempliċi mad-dawra kollha li hu nieqes minn kull disinn. Dan hu xogħol ta' skultura fl- injam, magħmul tassew tajjeb minn Franku Faurċ, fil-fatt isem dan l-iskultur jidher fuq ' wara tal-gwarniċ. Bħal nies oħra li għandhom l-arti għal qalbhom, nixtieq li dan il-kwadru jkun ferm aktar magħruf u apprezzat mit-Tarxiniżi għax wara kollox dan ix-xogħol m'hu xejn ħlief l- akbar wirt, barra l-vara tad-Duttrina li għandha l-Fratellanza. Privat għat-tfal ta' l-iskejjel tal-knisja, għad-dħul fil-Junior Lvceum u l-iskejjel tal-knisja, għat-tfal ta' l-iskejjel sekondarji (Matematika, Ingliż u Malti), u għall-eżamijiet tal-Matematika u l-Ingliż 125, Dar Rihana, Triq Santa Marija, Ħal Tarxien Tel: 89 25 28 Il-Privat tax-xhur tas-Sajf se jibda mis-26 ta' Lulju, 2000, kull nhar ta' Tnejn, l-Erbgħa u l-Ġimgħa Il-Festa tal-Madonna tad-QDuttrina 2000